**Ministerul Finanțelor Ministerul Investițiilor și Proiectelor Europene**

**Nr…………./…………… Nr ……………../…………………….**

**ORDIN**

**pentru aprobarea formatului standard al formularelor în cadrul Normelor metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă**

În temeiul prevederilor art. 10 alin.(4) din Hotărârea Guvernului nr. 34/2009 privind organizarea şi funcţionarea Ministerului Finanţelor, cu modificările şi completările ulterioare, ale art. 14 alin.(5) din Hotărârea Guvernului nr. 52/2018 privind organizarea şi funcţionarea Ministerului Investițiilor și Proiectelor Europene, cu modificările şi completările ulterioare, ale art. 9 alin.(3), ale art. 12 alin.(4) și ale art. 32 din Normele metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobate prin Hotărârea Guvernului nr. 209/2022,

având în vedere necesitățile de raportare prevăzute la art. 20 alin. (4) lit. a), art. 37 alin.(5) lit.b) din Ordonanţa de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, precum și la art.9 și art.12 din Normele metodologice de aplicare a prevederilor Ordonanţei de urgenţă a Guvernului nr. 124/2021, aprobate prin Hotărârea Guvernului nr. 209/2022,

Ministrul Finanţelor și Ministrul Investițiilor și Proiectelor Europene emit următorul ordin:

ART. 1 - Se aprobă formatul standard al următoarelor formulare, prevăzut la art. 32 din Normele metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobate prin Hotărârea Guvernului nr. 209/2022, după cum urmează:

1. Potrivit prevederilor art. 9 alin.(1) și alin.(2), *raportarea financiară lunară privind execuția bugetară efectuată de la articolul bugetar/alineatele bugetare „Fonduri din împrumut rambursabil“ din cadrul titlului XIII „Proiecte cu finanțare din sumele aferente componentei de împrumut a PNRR“* (titlul 61) la *data de (….),* și declarația de conformitate aferentă acesteia. Acestea vor avea conținutul și forma prevăzute în Anexa 1.1.A și respectiv în Anexa 1.1.B care fac parte integrantă din prezentul ordin.
2. Potrivit prevederilor art. 9 alin.(4) S*ituația lunară consolidată a Raportărilor financiare lunare privind execuția bugetară cumulată efectuată de la articolul bugetar/alineatele bugetare „Fonduri din împrumut rambursabil“ din cadrul titlului XIII „Proiecte cu finanțare din sumele aferente componentei de împrumut a PNRR“* (titlul 61) *la data de (….),* precum și situația consolidată privind declarațiile de conformitate transmise de către coordonatorii de reforme și/sau investiții. Acestea vor avea conținutul și forma prevăzute în Anexa 1.2.A și respectiv Anexa 1.2.B care fac parte integrantă din prezentul ordin.
3. Potrivit prevederilor art. 12 alin.(1) și respectiv alin.(3), *Solicitarea de fonduri centralizată privind cheltuielile efectuate de beneficiari în cadrul reformelor şi investiţiilor aferente componentei de împrumut începând cu data de 1 februarie 2020 până la data încheierii contractelor de finanţare sau, după caz, până la data emiterii ordinelor/deciziilor de finanţare* și declaraţia de conformitate. Acestea vor avea cuprinsul prevăzut în Anexa 2, care face parte integrantă din prezentul ordin.

ART. 2 - Prevederile prezentului ordin intră în vigoare la data publicării în Monitorul Oficial al României, Partea I.

**Adrian CÂCIU Ioan – Marcel BOLOȘ**

**Ministrul Finanțelor Ministrul Investițiilor și Proiectelor Europene**